CELEX: 62021CN0828
Language: fi
Date: 2021-12-22 00:00:00
Title: Asia C-828/21 P: Valitus, jonka European Union Copper Task Force on tehnyt 22.12.2021 unionin yleisen tuomioistuimen (ensimmäinen jaosto) asiassa T-153/19, European Union Copper Task Force v. komissio, 13.10.2021 antamasta tuomiosta

14.2.2022   
            
            
               FI
            
            
               Euroopan unionin virallinen lehti
            
            
               C 73/31
            
         
      Valitus, jonka European Union Copper Task Force on tehnyt 22.12.2021 unionin yleisen tuomioistuimen (ensimmäinen jaosto) asiassa T-153/19, European Union Copper Task Force v. komissio, 13.10.2021 antamasta tuomiosta
      (Asia C-828/21 P)
      (2022/C 73/35)
      Oikeudenkäyntikieli: englanti
      
         Asianosaiset
      
      
         Valittaja: European Union Copper Task Force (edustajat: I. Moreno-Tapia Rivas ja C. Vila Gisbert, abogadas)
      
         Muut osapuolet: Euroopan komissio, Euroopan parlamentti ja Euroopan unionin neuvosto
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksenalaisen tuomion;
               
            
                  —
               
               
                  ratkaisee kumoamiskanteen asiakysymyksen tai toissijaisesti palauttaa asian unionin yleisen tuomioistuimen ratkaistavaksi;
               
            
                  —
               
               
                  velvoittaa Euroopan komission korvaamaan muutoksenhakumenettelystä aiheutuneet kulut.
               
            
         Oikeudelliset perusteet ja pääasialliset perustelut
      
      Valittaja esittää valituksen tueksi seuraavat valitusperusteet.
      Unionin yleinen tuomioistuin teki oikeudellisen virheen tuomioistunvalvontansa laajuuden osalta, ja on loukannut valittajan oikeutta tehokkaaseen oikeussuojaan.
      Unionin yleinen tuomioistuin loukkasi mielivallan kiellon periaatetta, koska se ei edellyttänyt yhdenmukaistettua lähestymistapaa PBT:tä (hitaasti hajoava, biokertyvä ja myrkyllinen) koskevien kriteerien soveltamisalan osalta.
      Unionin yleinen tuomioistuin loukkasi ennalta varautumisen periaatetta ja suhteellisuusperiaatetta.
      Unionin yleinen tuomioistuin rikkoi menettelysääntöjä, kun se hylkäsi valittajan pyynnön asiantuntijan nimeämisestä.